Sarêng tindakipun Radèn Katong dumugi ing dhusun Kutu pêpanggihan kalihan kyai dêmang. Sasampunipun bage-binage Radèn Katong lajêng andhawuhakên timbalan dalêm sang prabu, pangandikanipun: sapunika ugi jêngandika katimbalan dhatêng karaton Majapait. Atur wangsulanipun kyai dêmang: kula botên badhe sowan dhatêng Majapait. Katranganipun kyai dêmang ing dhusun Kutu ambalela botên purun sowan ing Sang Prabu